**MEGHÍVÓ**

A Gellérthegyvédő Egyesület előadássorozatot indít az Eötvös Collegiumban

**A GELLÉRTHEGY VESZÉLYEZTETETT ÉRTÉKEIRŐL**

Az első előadást Mezey Alice művészettörténész tartja, amelynek címe:

**A gellérthegyi villanegyed "utcaképe" a kezdetekkor és most**

Helyszín: Eötvös Collegium Ménesi út 11-13.

Időpont: 2012. október 30-án, kedden 18 órai kezdettel

Az előadás a gellérthegyi utcahálózat kialakulását, az utcákat jellemző  kerítések és támfalak esztétikus sokféleségét, a hangulatos kertkapukat, az utak és lépcsők míves kialakításait,  a világítást és a növényzet jellegzetességeit elemzi. Felhívja a figyelmet a gondosan felújított, a pusztulásnak indult, de még felújítható értékekre, s tanulságul felvillant néhány újabban alkalmazott és a jövőben messziről elkerülendő megoldást is.